જય શાહના વકીલે કોર્ટમાં કહ્યું હતું કે, આ લેખ સદભાવના સાથે પ્રકાશિત કરવામાં નહોતો આવ્યો. આ પાછળનો હેતુ જય શાહની બદનામી કરવાનો હતો. સમન્સ જાહેર કરતાં પહેલાં અદાલતે સીઆરપીસીના સેક્શન 200 હેઠળ ફરિયાદ અંગે તપાસ કરાવી હતી કે, આ મામલે આરોપીઓ વિરુદ્ધ કાર્યવાહી કરવા માટે પર્યાપ્ત આધાર છે કે કેમ! અદાલતમાં જય શાહે પોતાનો પક્ષ રજૂ કરતાં કહ્યું હતું કે, અહેવાલમાં આક્ષેપ કરવામાં આવ્યો હતો કે, મારી કંપનીનું ટર્નઓવર મારી મહેનત નહીં, પરંતુ અન્ય કારણોસર વધી રહ્યું છે. લેખમાં એક રીતે મારા પિતા સામે પણ આક્ષેપો કરવામાં આવ્યા હતા.